<classify> Pluijm alisema licha ya upungufu mdogo uliojitokeza, ana matarajio makubwa ya kufanya vizuri kwenye michuano hiyo na hata kulibakiza kwenye ardhi ya Tanzania kombe hilo ambalo linawaniwa na timu 13.Akizungumza na gazeti hili baada ya mchezo Pluijm alisema kikubwa kilichomvutia katika mechi tatu za kirafiki walizocheza ni namna ambavyo timu hiyo ilivyokuwa balansi baada ya kuziba nafasi za wachezaji ambao wameachana nao baada ya msimu uliopita kumalizika.Naweza kusema hiki ndicho kikosi changu bora ukilinganisha na kile kilichobeba ubingwa wa Ligi Kuu Tanzania bara, kila mchezaji tuliyekuwa naye msimu huu ana kitu cha ziada na wamekuwa na ushirikiano mzuri pamoja na wale wageni, alisema Pluijm.Mholanzi huyo pia alisema amefurahishwa na kiwango kilichooneshwa na mshambuliaji mpya raia wa Zimbabwe, Donald Ngoma ambaye ndiye aliyefunga bao hilo pekee katika mchezo na KMKM na kusema atakuwa na mchango mkubwa kwenye kikosi chao na ni mmoja ya washambuliaji anayemtegemea kufunga mabao mengi msimu huu.Ameonesha kama yeye ni mtu maalumu kwa ajili ya kufunga japo na wapinzani wetu KMKM, walijaribu kumchezea rafu lakini alipambana na kufanikiwa kutufungia bao, natarajia kuona ushirikiano mzuri kutoka kwake na Amissi Tambwe, alisema Pluijm.Kwa upande wake kocha wa KMKM, Ally Bushiri, aliwapongeza Yanga kwa kuonesha mchezo mzuri lakini alisema sababu kubwa ya timu yake kupoteza mchezo huo ni kutokana na wachezaji wake kushindwa kufuata vizuri maelekezo yake.Tulicheza vizuri na kuwabana Yanga katika kipindi cha kwanza ingawa walitushambulia sana dakika za mwanzo lakini vijana walijikuta wakifanya makosa na wenzetu wakayatumia vizuri nawapongeza japo naamini tutalipa kisasi tutakapo kutana kwenye michuao ya Kombe la Kagame, alisema Bushuri.Timu hizo zitaiwakilisha Tanzania katika michuano hiyo ya Kombe la Kagame na zimepangwa kwenye kundi moja A pamoja na Gor Mahia ya Kenya, Telecom Djibout, na Khartoum-N Sudan.  <topic>: MICHEZO 